《西村》
宋代·吕南公

东村岂不佳，南村自清幽。北村亦可居，俗悍不易投。

维此兑岭曲，陂陀绕川流。桑麻有青园，耕稼有绿畴。

云峰十里外，足举旷望头。本无车马喧，岂有声利愁。

伊我先君子，故家待增修。还当起楹檐，此志敢不求。

开辟三处径，疏通四前沟。有轩列琴书，有室贮锄耰。

压曲拟长醉，藏刍待肥牛。超然了馀生，不问万户侯。

我策久已决，我身强悠悠。安能荷筱翁，不以意相收。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。